CELEX: C2005/143/44
Language: et
Date: 2005-06-11 00:00:00
Title: Kohtuasi C-169/05: Eelotsusetaotlus, mille esitas Cour de cassation de Belgique 4. aprilli 2005. aasta otsusega kohtuasjas URADEX SCRL versus Union Professionnelle de la Radio et de la Télédistribution, lühendatult RTD ja Société Intercommunale pour la Diffusion de la Télévision, lühendatult BRUTELE

11.6.2005   
            
            
               ET
            
            
               Euroopa Liidu Teataja
            
            
               C 143/28
            
         Eelotsusetaotlus, mille esitas Cour de cassation de Belgique 4. aprilli 2005. aasta otsusega kohtuasjas URADEX SCRL versus Union Professionnelle de la Radio et de la Télédistribution, lühendatult RTD ja Société Intercommunale pour la Diffusion de la Télévision, lühendatult BRUTELE
   (Kohtuasi C-169/05)
   (2005/C 143/44)
   Kohtumenetluse keel: prantsuse
   Euroopa Ühenduste Kohus on saanud Cour de cassation de Belgique'i 4. aprilli 2005. aasta otsusega esitatud eelotsusetaotluse kohtuasjas URADEX SCRL v. Union Professionnelle de la Radio et de la Télédistribution, lühendatult RTD ja Société Intercommunale pour la Diffusion de la Télévision, lühendatult BRUTELE, mis saabus kohtukantseleisse 15. aprillil 2005.
   Cour de cassation de Belgique küsib Euroopa Kohtult eelotsust järgmises küsimuses:
   Kas nõukogu 27. septembri 1993. aasta direktiivi 93/83/EMÜ teatavate satelliitlevile ja kaabli kaudu taasedastamisele kohaldatavaid autoriõigusi ja sellega kaasnevaid õigusi käsitlevate eeskirjade kooskõlastamise kohta (1) artikli 9 lõiget 2 tuleb tõlgendada selliselt, et kui kollektiivse esindamise organisatsioon on volitatud haldama ühe autoriõiguste omaniku õigusi või sellega kaasnevaid õigusi, ilma et omanik oleks andnud oma õiguste haldamist üle kollektiivse esindamise organisatsioonile, siis ei ole sel organisatsioonil volitusi teostada selle omaniku õigust lubada või keelata kaabellevioperaatoril saate edastamist kaabli kaudu, kuna ta on volitatud haldama vaid ülalnimetatud omaniku rahalisi küsimusi?
   
      (1)  EÜT L 248, 6.10.1993, lk 15.